
 Δυνάμει της από 12 Ιουνίου 2019 απόφασης του Διοικητικού Συμβουλίου της εταιρείας «ΜΙΝΩΙΚΕΣ ΓΡΑΜΜΕΣ Ανώνυμη Ναυτιλιακή Εταιρεία» (εφεξής η «Εταιρεία»)  που εδρεύει στο Ηράκλειο Κρήτης (οδός 25ης Αυγούστου αριθμός 17) και σύμφωνα με το ν. 4548/2018, και το καταστατικό της, καλούνται οι κ.κ. μέτοχοι σε Τακτική Γενική Συνέλευση που θα πραγματοποιηθεί την 4η  Ιουλίου 2019, ημέρα της εβδομάδος Πέμπτη και ώρα  15.00 στα γραφεία της Εταιρείας στο Ηράκλειο Κρήτης (οδός 25ης Αυγούστου αριθμός 17) και σε περίπτωση μη επίτευξης απαρτίας σε επαναληπτική συνεδρίαση την 12η Ιουλίου 2019, ημέρα της εβδομάδος Παρασκευή και ώρα 15.00 ομοίως στα γραφεία της Εταιρείας στο Ηράκλειο Κρήτης (οδός 25ης Αυγούστου αριθμός 17), για συζήτηση και λήψη αποφάσεων επί των πιο κάτω θεμάτων της ημερήσιας διάταξης  :
1. Υποβολή και έγκριση της Ετήσιας Οικονομικής Έκθεσης της εταιρικής χρήσης 1ης Ιανουαρίου 2018 έως 31ης Δεκεμβρίου 2018, στην οποία περιλαμβάνονται οι Ετήσιες Εταιρικές και Ενοποιημένες Οικονομικές Καταστάσεις της εταιρικής χρήσης 1ης Ιανουαρίου 2018 έως 31ης Δεκεμβρίου 2018 με την σχετική Έκθεση Διαχείρισης του Διοικητικού Συμβουλίου και την Έκθεση Ελέγχου των Ορκωτών Ελεγκτών Λογιστών.
2. Απαλλαγή των μελών του Διοικητικού Συμβουλίου και των Ορκωτών Ελεγκτών της Εταιρείας, από κάθε ευθύνη αποζημίωσης για τα πεπραγμένα, τις Οικονομικές Καταστάσεις και τις Ενοποιημένες Οικονομικές Καταστάσεις της ως άνω εταιρικής χρήσης 1ης Ιανουαρίου 2018 έως 31ης Δεκεμβρίου 2018.
3. Έγκριση των πάσης φύσεως αμοιβών και αποζημιώσεων που καταβλήθηκαν στα μέλη του Διοικητικού Συμβουλίου της Εταιρείας  κατά το έτος  2018. 
4. Εκλογή τακτικών και αναπληρωτών Ορκωτών Ελεγκτών για τον έλεγχο σύμφωνα με τα Δ.Π.Χ.Α. και την έκδοση του ετήσιου φορολογικού πιστοποιητικού, για την χρήση 2019 και καθορισμός της αμοιβής τους.
5. Χορήγηση άδειας, σύμφωνα με το άρθρο 98 επ. του ν. 4548/2018 ως ισχύει, για τη συμμετοχή μελών του Διοικητικού Συμβουλίου της Εταιρείας καθώς και των Διευθυντών της στα Διοικητικά Συμβούλια ή στη διοίκηση και τα όργανα άλλων εταιρειών, συνδεδεμένων ή συγγενών προς την Εταιρεία ή εταιρειών του Ομίλου Grimaldi, καθώς και στη διοίκηση και τα όργανα εταιρειών που επιδιώκουν όμοιους ή συναφείς σκοπούς προς τους σκοπούς της Εταιρείας.
6.  Τροποποίηση του άρθρου 9 «περί μετοχών» του καταστατικού της Εταιρείας λόγω της διαγραφής των μετοχών της Εταιρείας από το Χρηματιστήριο Αθηνών και με σκοπό την συνέχιση της τήρησης των μετοχών της Eταιρείας σε άυλη μορφή από τη ανώνυμη εταιρεία «ΕΛΛΗΝΙΚΟ ΚΕΝΤΡΙΚΟ ΑΠΟΘΕΤΗΡΙΟ ΤΙΤΛΩΝ Α.Ε.».
[bookmark: _GoBack]7.  Τροποποίηση του άρθρου 15 «Σύνθεση Διοικητικού Συμβουλίου» του καταστατικού της Εταιρείας λόγω της διαγραφής των μετοχών της Εταιρείας από το Χρηματιστήριο Αθηνών και της μη υπαγωγής της Eταιρείας στο ν. 3016/2002, και προσαρμογή του σχετικού άρθρου.
8.  Τροποποίηση του άρθρου 23 «Συνεδρίαση του Διοικητικού Συμβουλίου εκτός της έδρας της εταιρείας» του καταστατικού της Εταιρείας με προσθήκη για την εναρμόνιση του άρθρου αυτού με τα προβλεπόμενα στο άρθρο 22 περί του τόπου συνεδρίασης του Διοικητικού Συμβουλίου.
9. Τροποποίηση του άρθρου 35 «Δικαιούμενοι συμμετοχής στη Γενική Συνέλευση» του καταστατικού της Εταιρείας λόγω της διαγραφής των μετοχών της Εταιρείας από το Χρηματιστήριο Αθηνών και με σκοπό τη συνέχιση της τήρησης των μετοχών της Εταιρείας σε άυλη μορφή από τη ανώνυμη εταιρεία «ΕΛΛΗΝΙΚΟ ΚΕΝΤΡΙΚΟ ΑΠΟΘΕΤΗΡΙΟ ΤΙΤΛΩΝ Α.Ε.» και εφαρμογή της διάταξης 124 του ν. 4548/2018 .
10. Τροποποίηση των άρθρων 6, 7, 8, 10, 11, 12, 13, 21, 22, 26, 28, 29, 30, 32, 33, 34, 36, 37, 40, 42, 43, 44, 45, 46, 48, του καταστατικού της εταιρείας με σκοπό την προσαρμογή του στον νόμο 4548/2018 περί ανωνύμων εταιρειών και κωδικοποίηση του καταστατικού σε ενοποιημένο κείμενο.

ΔΙΚΑΙΩΜΑ ΣΥΜΜΕΤΟΧΗΣ ΣΤΗ ΓΕΝΙΚΗ ΣΥΝΕΛΕΥΣΗ
Στη Γενική Συνέλευση έχουν κατά νόμο δικαίωμα συμμετοχής και ψήφου, φυσικά ή νομικά πρόσωπα, τα οποία έχουν και αποδεικνύουν την μετοχική τους ιδιότητα κατά την ημέρα της διεξαγωγής της Γενικής Συνέλευσης, ήτοι την 4η Ιουλίου 2019 ή σε οποιαδήποτε νεώτερη ημερομηνία κατόπιν επανάληψης ή αναβολής της συνεδρίασης κατά την παραπάνω ημερομηνία. 
Οι ως άνω μέτοχοι βαρύνονται να δήλωσουν εγγράφως στην Εταιρεία την πρόθεσή τους να συμμετάσχουν στις εργασίες της Γενικής Συνέλευσης τουλάχιστον πέντε (5) πλήρεις ημέρες πριν από την ημερομηνία διεξαγωγής της, δηλαδή έως και τις 28 Ιουνίου 2019, αναφέροντας τα απαραίτητα στοιχεία για την καταχώρησή τους ως δικαιούχων ψήφου και υποβάλλοντας τα τυχόν έγγραφα αντιπροσώπευσής τους κατά τα κατωτέρω οριζόμενα στο Τμήμα Μετόχων της Εταιρείας στη διεύθυνση 25ης Αυγούστου 17 – Ηράκλειο Κρήτης. Μέτοχοι οι οποίοι δεν συμμορφώνονται προς την ανωτέρω υποχρέωση, μετέχουν της Γενικής Συνέλευσης εκτός αν αυτή κατόπιν σχετικής απόφασης αρνηθεί τη συμμετοχή τους για σπουδαίο λόγο που δικαιολογεί την άρνησή της.
ΔΙΑΔΙΚΑΣΙΑ ΓΙΑ ΤΗΝ ΑΣΚΗΣΗ ΔΙΚΑΙΩΜΑΤΟΣ ΣΥΜΜΕΤΟΧΗΣ ΚΑΙ ΨΗΦΟΥ ΜΕΣΩ ΑΝΤΙΠΡΟΣΩΠΟΥ
Κάθε μέτοχος, συμμετέχει στη Γενική Συνέλευση και ψηφίζει, είτε αυτοπροσώπως, είτε μέσω αντιπροσώπων. Κάθε μέτοχος μπορεί να διορίζει μέχρι τρεις (3) αντιπροσώπους. Νομικά πρόσωπα μετέχουν στη Γενική Συνέλευση δια των νομίμων εκπροσώπων τους ή ορίζοντας ειδικώς ως εκπροσώπους τους μέχρι τρία (3) φυσικά πρόσωπα. Αντιπρόσωπος που ενεργεί για περισσότερους μετόχους μπορεί να ψηφίζει διαφορετικά για κάθε μέτοχο.  Ο διορισμός και η ανάκληση αντιπροσώπου του μετόχου γίνεται εγγράφως και υποβάλλεται, με απόδειξη παραλαβής, στην Εταιρεία, ή αποστέλλεται τηλεομοιοτυπικά στον αριθμό : +30 2810 330308 τουλάχιστον πέντε (5) πλήρεις ημέρες πριν από την ημερομηνία διεξαγωγής της, δηλαδή έως και τις 28 Ιουνίου 2019 ή και τις 6 Ιουλίου 2019 σε περίπτωση επαναληπτικής συνεδρίασης. Η Εταιρεία διαθέτει στην ιστοσελίδα της www.minoan.gr και έχει διαθέσιμο στους μετόχους και σε έγχαρτη μορφή στο Τμήμα Μετόχων της Εταιρείας στη διεύθυνση 25ης Αυγούστου 17 – Ηράκλειο Κρήτης, πρότυπο έντυπο πληρεξουσιότητας για το διορισμό αντιπροσώπου. 


Ηράκλειο Κρήτης, 12 Ιουνίου 2019
Κατ’ εντολή του Διοικητικού Συμβουλίου

Αντώνης Μανιαδάκης
Διευθύνων Σύμβουλος




